**POVABILO K ODDAJI PONUDBE ZA OBLIKOVANJE IN POSTAVITEV SPLETNE STRANI IN APLIKACIJE ZA MOBILNE NAPRAVE KINA ŠIŠKA**

Spoštovani,

v okviru nove komunikacijske strategije Kina Šiška smo se zavezali k izboljšanju uporabniške izkušnje obiskovalcev spletne strani. Poleg prenove spletne strani, ki bo odražala identitetne lastnosti Kina Šiška, želimo bodočim obiskovalcem ponuditi tudi aplikacijo za mobilne naprave (pametne telefone in tablice). K sodelovanju in k oddaji ponudbe tako vabimo vse posameznike in kolektive, ki lahko zagotovijo nadgradnjo komunikacijske strategije Kina Šiška.

**1. PREDMET POVABILA**

* oblikovanje vizualne rešitve (skladno s sedanjo celostno grafično podobo Kina Šiška oziroma ohranitvijo ključnih elementov (pisava, barve, logotip, logotipi znamk Kina Šiška), razvoj uporabniške izkušnje na spletni strani, razvoj komplementarne aplikacije za mobilne naprave in sistema za množično pošiljanje e-pošte;
* izvedba postavitve spletne strani, komplementarne aplikacije za mobilne naprave in sistema za množično pošiljanje e-pošte v skladu z željami in potrebami naročnika;
* vzdrževanje in dopolnitve/korekture v skladu z željami in potrebami naročnika v trajanju enega leta po podpisani primopredaji.

*Nameni in cilji, ki jih želimo s spletno stranjo doseči:*

* izboljšati/omogočiti prodajno funkcijo spletne strani (integracija prodajnih sistemov Eventim in Music Glue);
* učinkovita predstavitev ponudbe glede na uporabnike;
* učinkovit pregled prihajajočih dogodkov (koledar);
* učinkovita predstavitev B2B segmenta (najem prostorov idr.);
* možnost objave UGC - poobjava vsebin, ki jih naredijo uporabniki (Instagram fotografije, javne Facebook in Twitter objave, ...)
* vsebinski marketing (predvideti tip vsebin, pripraviti predlog osnutka uredniškega načrta)

*Zahtevane funkcionalnosti spletne strani:*

* informativna (pregled nad vsemi dogodki razvrščenimi po času in zvrsti (...), arhivski dostop do preteklih vsebin (dogodkov), prijava na e-novice;
* prodajna (možnost prodaje vstopnic);
* predstavitvena (o javnem zavodu Kino Šiška, ekipa, zgodovina, ...);
* povezave do družbenih omrežij Kina Šiška (Facebook, Twitter, Youtube, Instagram, LinkedIn);
* možnost objave posameznih člankov na družbenih omrežjih (vtičniki za Facebook in Twitter);
* podprti različni formati vsebin (teksti, fotografije in slike, video, gif, ...).

*Zahtevane funkcionalnosti mobilne aplikacije:*

* informativna (pregled nad vsemi dogodki razvrščenimi po času in zvrsti, nastavitev opomnikov);
* opomniki (*notifications*) za prihajajoče dogodke
* prodajna (možnost nakupa vstopnic (integracija prodajnih sistemov Eventim in Music Glue);
* predstavitvena (na kratko o Kinu Šiška);
* povezave do družbenih omrežij (Facebook, Twitter, Youtube, Instagram);
* možnost objave posameznih člankov na družbenih omrežjih (vtičniki za Facebook in Twitter).

***OCENJENA VREDNOST***

Ocenjena vrednost za oblikovanje vizualne rešitve, razvoj spletne strani in komplementarne aplikacije za mobilne naprave ter vzdrževanje in dopolnitve/korekture v skladu z željami in potrebami naročnika v trajanju enega leta po podpisani primopredaji je 19.990,00 EUR brez DDV.

**2. PONUDBA IN PREDSTAVITEV IDEJNEGA NAČRTA**

Ponudba mora biti veljavna najmanj do **podpisa pogodbe z izbranim ponudnikom.**

Popolna ponudba vsebuje:

1. Ponudba z razčlenitvijo stroškov (OBR-1);
2. Potrdilo o udeležbi na informativnem sestanku (OBR-2);
3. Reference prijavitelja (OBR-3);
4. Potrdilo o privolitvi k sodelovanju podizvajalcev (OBR-4);
5. Izjava o izpolnjevanju pogojev (OBR-5).

Vsi obrazci morajo biti pravilno izpolnjeni, žigosani in podpisani s strani pooblaščene osebe ponudnika.

Ponudba mora biti oddana na priloženem obrazcu OBR-1, izpolnjena, podpisana in žigosana. Obvezna priloga ponudbe je **predlog idejnega načrta v dveh izvodih ter elektronska verzija predloga na priloženem nosilcu podatkov (CD ali USB).**

Ponudbena cena mora biti navedena na dve decimalni mesti natančno, v EUR brez DDV-ja.

Ponudnik mora pri pripravi ponudbene vrednosti **upoštevati vse stroške** za pripravo ponudbe in izdelavo idejnega načrta, lektoriranje besedila, tiskanje in/ali fotokopiranje ponudbene dokumentacije, udeležbe na informativnem sestanku, predstavitev rešitev (v drugem krogu izbora) in vse ostale stroške, potrebne za oddajo popolne ponudbe. V ceno morajo biti všteti materialni stroški za izvedbo naročila, stroški usklajevalnih sestankov z naročnikom, potni stroški in drugi stroški, ki utegnejo nastati v zvezi z izvajanjem predmeta naročila. Dodatnih stroškov, ki bi nastali po podpisu pogodbe, ne bo mogoče upoštevati.

V primeru prejema nepopolne ponudbe bo naročnik za dopolnitve, ki ne vplivajo na razvrstitev ponudbe, pozval ponudnika na dopolnitev. Rok za dopolnitev je 3 (tri) delovne dni od prejema poziva naročnika.

Izbrane tri ponudnike, ki bodo zbrali najvišje število točk, bo komisija pozvala h kratki predstavitvi idejnih načrtov (do 30 minut). Predstavitev bo izvedena 10. 10. 2016 od 10:00 dalje v prostorih Kina Šiška.

***POGOJI ZA PONUDNIKE IN IZLOČITEV PONUDBE***

Splošni pogoji za ponudnike so naslednji:

* je pravna oseba, ki opravlja dejavnost v Republiki Sloveniji;
* ni v stečaju, prisilni poravnavi ali likvidaciji;
* ni dolgoročno plačilno nesposoben po tretjem odstavku 14. člena Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 13/14 in nasl.);
* nima neporavnanih obveznosti do države;
* pravna oseba, ki je prijavitelj, je bila ustanovljena pred 01. 01. 2016.

Ponudnik dokazuje izpolnjevanje splošnih pogojev z izjavo, ki je priloga tega povabila.

Naročnik bo izločil ponudnika, ki ne bo izpolnjeval osnovnih in splošnih pogojev, navedenih v povabilu k oddaji ponudbe za oblikovanje spletne strani in aplikacije za mobilne naprave Kina Šiška.

3. **REFERENCE**

Prijavitelj je moral v obdobju zadnjih treh let od datuma objave povabila (od 22. 8. 2013 do 21. 8. 2016) izvesti najmanj tri primerljive projekte razvoja spletnih strani in najmanj tri primerljive projekte razvoja mobilnih aplikacij. Vsaka referenca naj zajema kratek opis razvoja rešitev, iz katerih bo naročnik lahko ocenil elemente reference, ki jih bo ocenjeval.

Ponudnik mora ob navedbi referenc predložiti tudi dokazilo o izvedenih projektih. Slednje mora biti potrjeno s strani naročnika in/ali podjetja, v okviru katerega je projekt bil izveden. V primeru, kjer je ponudnik javno naveden kot razvijalec, tovrstno dokazilo ni potrebno. Ponudnik mora v vsakem primeru v OBR-3 predložiti spletne povezave do projektov, navedenih v tem obrazcu.

Na povabilo se lahko odzove tudi konzorcijski grozd, z možnostjo sodelovanja fizičnih oseb (podizvajalcev), pri čemer mora biti iz ponudbe razviden nosilec prijave oziroma nosilni partner in seznam podizvajalcev oziroma pridruženih partnerjev. Prijava mora v tem primeru vsebovati tudi podpis izjave s strani podizvajalca/ev oziroma pridruženih partnerjev o sodelovanju in privolitvi k umestitvi v prijavo (OBR-4).

Reference se točkujejo po naslednjih elementih:

|  |  |  |  |
| --- | --- | --- | --- |
| **ZŠ** | **Merilo** | **Število točk** | **Število možnih točk** |
| 1 | Izkušnje z razvojem vizualnih rešitev in postavljanjem spletnih strani ter z vzdrževanjem in tehnično podporo spletni stranem | 20/tri30/štiri40/pet in več | 40 |
| 2 | Izkušnje z razvojem aplikacij za mobilne naprave ter z vzdrževanjem in tehnično podporo aplikacijam za mobilne naprave | 20/ tri30/štiri40/pet in več | 40 |
| 5 | Izkušnje z vpeljavo sistema za množično pošiljanje e-pošte obstoječih uveljavljenih platform | 0/brez izkušenj20/izkušnje | 20 |
| SKUPAJ |  |  | 100 |

**Ponudnik lahko pri referencah prejme največ 100 točk.**

**4. OCENA IDEJNEGA NAČRTA**

|  |  |  |
| --- | --- | --- |
| **ZŠ**  | **Merilo**  | **Število možnih točk**  |
| 1 | Optimizirana uporabniška izkušnja | 30 |
| 2 | Vizualna rešitev (komplementarnost z identitetnimi lastnostmi Kina Šiška) | 15 |
| 3 | Arhitekturna zasnova | 15 |
| 4 | Vključevanje prodajnih sistemov (Eventim,  | 10 |
| 5 | Rešitve na področju združevanja z družbenimi omrežji | 10 |
| 6 | Razvoj/združevanje sistema za masovno pošiljanje e-pošte | 10  |
| 7 | Komplementarnost rešitev | 5 |
| 8 | Spletna analitika  | 5 |
|  | **Skupaj** | **100** |

**Idejni načrt lahko prejme največ 100 točk.**

Idejne načrte bo ocenila tričlanska komisija, ki bo prisotna tudi na predstavitvi idejnih načrtov. Člani komisije so:

a) Rok Avbar, predsednik (zaposleni Kina Šiška),

b) Matic Korošec (sodelavec Kina Šiška),

c) Živa Jalovec, članica (predstavnica stroke).

Komisijo je s sklepom imenoval direktor Kina Šiška.

**5. MERILO ZA IZBOR**

Merilo za izbor ponudnika je ekonomsko najugodnejša ponudba. Kriteriji tega merila so:

|  |  |  |  |
| --- | --- | --- | --- |
| **ZŠ** | **Merilo** | **Število točk** | **Opis** |
| 1 | Cena v EUR brez DDV  | 45 | Ponudnik, ki bo oddal ponudbo z najnižjo ceno, bo prejel 45 točk, ostali sorazmerno manj[[1]](#footnote-1) |
| 2 | Ocena idejnega načrta  | 35 | Ponudnik, ki bo prejel za idejni načrt največ točk, bo pri tem kriteriju prejel 35 točk, ostali sorazmerno manj[[2]](#footnote-2) |
| 3  | Reference  | 20 | Število točk v skladu z elementi ocenjevanja posamezne reference (točka 3 Povabila k oddaji ponudb). |

Naročnik bo izdelavo spletne strani in aplikacije za mobilne naprave dodelil ponudniku, ki bo oddal popolno ponudbo in ki bo v skladu z merilom prejel najvišje število točk. Če bosta dva ponudnika prejela enako število točk, bo naročnik izbral ponudnika na podlagi glasovanja članov komisije, kjer bo odločala večina glasov vseh članov komisije.

**6. SKLENITEV POGODBE**

Z izbranim ponudnikom bo sklenjena pogodba o izvedbi projekta samo v okvirih ponudbe, ki je naknadno ne bo več mogoče spreminjati. V kolikor ponudnik ne bo podpisal pogodbe v roku 5 dni od dneva poziva naročnika, se šteje, da je odstopil od pogodbe, naročnik pa lahko sklene pogodbo o izvedbi projekta z naslednje uvrščenim ponudnikom ali ponovi povabilo.

**7. PLAČILNI POGOJI**

Izvajalec izda naročniku, ki je javni zavod, eRačun. Naročnik bo plačal delo v roku 30 dni od dneva prejema eRačuna ob upoštevanju sledečih plačilnih rokov:

 - 30% najkasneje osem dni po podpisu pogodbe;

 - 70% po opravljenem delu in ob prevzemu spletne strani in aplikacije.

Neizbranima ponudnikoma iz drugega kroga izbora (javna predstavitev) bo podeljena simbolična nagrada: 500 EUR (brez DDV) za drugouvrščenega in 250 EUR (brez DDV) za tretjeuvrščenega ponudnika.

**8. PREDVIDEN TERMINSKI PLAN**

|  |  |  |
| --- | --- | --- |
| 1 | Javna objava povabila  | 22. 8. 2016 |
| 2 | Informativni sestanek  | 31. 8. 2016 ob 10:00 |
| 3 | Zaprtje javnega povabila  | 22. 9. 2016 |
| 4 | Odpiranje ponudb in poziv k dopolnitvi nepopolnih vlog | 26. 9. 2016 |
| 5 | Rok za dopolnitev vlog | 29. 9. 2016 |
| 6 | Obveščanje o izboru treh ponudb | 3. 10. 2016 |
| 7 | Javna predstavitev izbranih treh ponudb | 10. 10. 2016 |
| 8 | Odločitev komisije | 11. 10. 2016 |
| 9 | Priprava pogodbe | 14. 10. 2016 |
| 10 | Prevzem spletne strani in aplikacije | skrajni rok 15. 1. 2017 |

**9. INFORMATIVNI SESTANEK IN DODATNE INFORMACIJE**

Udeležba na informativnem sestanku je obvezna. Izveden bo v prostorih Kina Šiška, Trg prekomorskih brigad 3, 1000 Ljubljana, **dne 31. 8. 2016 ob 10:00.** Vsak ponudnik na sestanku prejme potrdilo o udeležbi, žigosano in podpisano s strani predstavnika Kina Šiška in je obvezna sestavina ponudbe (OBR-2).

Vse dodatne informacije lahko ponudniki prejmejo pri vodji za odnose z javnostmi Kina Šiška Roku Avbarju (rok.avbar@kinosiska.si).

**10. ROK IN NAČIN ODDAJE PONUDBE**

Rok za predložitev ponudb je 22. 09. 2016.

Ponudnik lahko odda vlogo priporočeno po pošti ali osebno na sedežu Kina Šiška, pri čemer mora biti v primeru osebne oddaje vloge na sedežu Kina Šiška, vloga oddana do 22. 09. 2016, do 14:00 ure.

Kot pravočasno prispela vloga se upošteva vloga, ki ima poštni žig, odtisnjen na ovojnici, ki ne sme biti kasnejši od datuma roka za predložitev vlog.

Na ovojnici mora biti razviden naziv in naslov ponudnika ter datum in čas (ura in minuta) oddaje vloge, označen s strani pošte, v kolikor se vloga odda priporočeno po pošti, ali tajništva Kina Šiška, če je vloga oddana osebno na sedežu Kina Šiška.

Ponudbo je mogoče oddati osebno na sedežu Kina Šiška vsak delovnik med 10:00 in 14:00 uro.

Vse prepozne ponudbe bodo zavržene kot nepravočasne. Za pravočasno se šteje datum dejanskega prejema na zgornjem naslovu. Naročnik bo nepravočasno ponudbo neodprto vrnil ponudniku na njegov naslov.

Ponudbo mora biti oddana v zaprti pisemski ovojnici s pripisom:

**»Ne odpiraj – ponudba – SPLETNA STRAN IN APLIKACIJA KINA ŠIŠKA**«.

Vljudno vas prosimo, da upoštevate opis predmeta naročila. Če bo vaša ponudba vsebovala predmet naročila, ki ne bo enak opisanemu, bo vaša ponudba štela za nepravilno in bo izločena.

Ljubljana, 22. 8. 2016 Simon Kardum, direktor

Žig

**OBRAZEC 1: PONUDBA Z RAZČLENITVIJO STROŠKOV**

|  |  |  |  |  |
| --- | --- | --- | --- | --- |
| Zaporedna številka | Postavka | Enota | Cena/enota | Skupaj |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**OBRAZEC 2: POTRDILO O UDELEŽBI NA INFORMATIVNEM SESTANKU**

Predsednik komisije Rok Avbar s podpisom potrjuje udeležbo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek)

kot predstavnika/predstavnice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(uradni naziv ponudnika)

na informativnem sestanku v prostorih Kina Šiška 31. avgusta 2016 ob 10h.

Priloženo je pooblastilo ponudnika za udeležbo na informativnem sestanku.

Rok Avbar
predsednik komisije

 V Ljubljani, 31. avgust 2016

**OBRAZEC 3: REFERENCE PRIJAVITELJA**

|  |  |  |  |  |
| --- | --- | --- | --- | --- |
| Zaporedna številka  | Projekt (opis) | Datum\* | Potrdilo | Povezava\*\* |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

\* Datum - kdaj je bila spletna stran/aplikacija postavljena (mesec, leto)

\*\* Povezava - povezava do spletne strani/aplikacije, kjer je kot razvijalec naveden prijavitelj

**OBRAZEC 4: POTRDILO O PRIVOLITVI K SODELOVANJU PODIZVAJALCEV**

Spodaj podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek) s podpisom soglašam z umestitvijo na seznam podizvajalcev pri

pripravi ponudbe \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(uradni naziv prijavitelja) za oblikovanje in postavitev spletne strani in aplikacije za mobilne naprave Kina Šiška.

S podpisom jamčim za pravilno navedbo referenc.

 V Ljubljani,

**OBRAZEC 5: IZJAVA O IZPOLNJEVANJU POGOJEV**

Ponudnik v postopku Povabila k oddaji ponudbe za oblikovanje spletne strani in aplikacije za mobilne naprave Kina šiška izjavljam:

* da v celoti sprejemamo vse pogoje Povabila k oddaji ponudbe za oblikovanje in postavitve spletne strani in aplikacije za mobilne naprave Kina Šiška;
* smo pravna oseba, ki opravlja dejavnost v Republiki Sloveniji;
* nismo v stečaju, prisilni poravnavi ali likvidaciji;
* nismo dolgoročno plačilno nesposobni po tretjem odstavku 14. člena Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 13/14 in nasl.);
* nimamo neporavnanih obveznosti do države;
* smo pravna oseba, ki je bila ustanovljena pred 01. 01. 2016;
* na dan oddaje ponudbe nimamo blokiranega transakcijskega računa;
* da so vsi podatki v ponudbi in ostalih prilogah resnični in za vse navedene podatke prevzemamo polno odgovornost.

Žig:

Podpis:

1. Število točk (a) = Cena najugodnejšega ponudnika/Cena posameznega ponudnika \* 45 [↑](#footnote-ref-1)
2. Število točk (c) = število točk posameznega ponudnika/število točk najvišje uvrščenega ponudnika \* 35 [↑](#footnote-ref-2)